A Bizottság határozata

(1993. május 28.)

a 77/93/EGK tanácsi irányelv egyes rendelkezéseitől a Kanadából származó Thuja L. faanyaga tekintetében való eltérések megállapításának a tagállamok számára történő engedélyezéséről

(93/360/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 93/19/EGK irányelvvel [1] módosított, a növények vagy növényi eredetű termékek károsító szervezeteinek a Közösségbe történő behurcolása és a Közösségen belüli elterjedése elleni védekezési intézkedésekről szóló, 1976. december 21-i 77/93/EGK tanácsi irányelvre [2] és különösen annak 14. cikke (3) bekezdése harmadik francia bekezdésére,

tekintettel a tagállamok kérésére,

mivel a 77/93/EGK irányelv rendelkezései értelmében a Thuja L. Kanadából, Kínából, Japánból, Koreából, Tajvanról és az Amerikai Egyesült Államokból származó faanyaga, beleértve azt is, amelyik nem tartotta meg természetes körkörös felszínét, nem hozható be a Közösség területére, kivéve, ha a fenti irányelv 7. és 8. cikke szerinti igazolásokat mellékelnek hozzá, valamint ha a kérgét eltávolították, és mentes a Monochamus nemzetségbe tartozó (nem európai) fajok lárváinak járataitól;

mivel a Kanadából származó Thuja L. faanyagának folyamatos a behozatala a Közösség területére; mivel ebben az országban a növény-egészségügyi tanúsítványok kibocsátása nem általános;

mivel a Bizottság a jelenleg rendelkezésre álló információk alapján megállapította, hogy hivatalosan jóváhagyott és felügyelt "kéregtelenítési és lárvajárat ellenőrzési" tanúsítvány kiadására szolgáló programot hoztak létre a megfelelő kéregtelenítés biztosítására és a károsító szervezetek okozta kockázat csökkentésére; mivel a károsító szervezetek terjedésének veszélye csökken, amennyiben a faanyaghoz mellékelik a program keretében kiadott "Tanúsítvány a kéregtelenítésről és lárvajárat ellenőrzésről" okmányt;

mivel a Bizottság biztosítja, hogy Kanada a rendelkezésére bocsátja a kéregtelenítést és lárvajárat-ellenőrzést tanúsító program működésének az értékeléséhez szükséges valamennyi műszaki adatot;

mivel ezt a határozatot legkésőbb 1995. április 1-jéig felül kell vizsgálni;

mivel az e határozat rendelkezései összhangban vannak a Növény-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A tagállamok engedélyt kapnak, hogy a (2) bekezdésben meghatározott feltételek mellett a Kanadából származó Thuja L. faanyaga esetében – beleértve a természetes körkörös felszínét elvesztett faanyagot is – eltérjenek a 77/93/EGK irányelv 7. cikke (2) bekezdésének és 12. cikke (1) bekezdése b) pontjának rendelkezéseitől.

(2) A következő feltételeknek kell teljesülniük:

a) a fenti irányelv IV. melléklete A. része I. szakaszának 1.4. pontjában meghatározott követelményeknek való megfelelést az Agriculture Canada Növényvédelmi Osztálya által jóváhagyott és felügyelt programja alapján az e célra kiképzett, minősített és felhatalmazott ellenőrök végzik;

b) az a) pontban meghatározott feltételeknek való megfelelés ellenőrzését a fűrésztelepeken a fent említett Növényvédelmi Osztály által az e célra megfelelően kiképzett és felhatalmazott ágazati ellenőrök vagy ügynökök, és a kikötőkben a feladó ellenőrei végzik. Ezen felül az ellenőrzési rendszer lehetővé teszi a fent említett Növényvédelmi Osztály ellenőrei számára a szállítás előtti eseti ellenőrzést is;

c) a faanyaghoz csatolni kell a "Tanúsítvány a kéregtelenítésről és lárvajárat-ellenőrzésről" okmányt, amely az a) pont szerinti programnak megfelelően szabványosított, és amely megegyezik az e határozat mellékletében található mintával, valamint amelyet a programban való részvételhez a fent említett Növényvédelmi Osztály által jóváhagyott fűrésztelepek nevében az erre jogosult személy vagy a feladó állított ki, és a programban meghatározott útmutatásoknak megfelelően, a minta hátoldalára nyomtatott szöveg szerint került kitöltésre.

Amennyiben a "Tanúsítvány a kéregtelenítésről és lárvajárat-ellenőrzésről" okmányt a feladó nevében állították ki, annak a jóváhagyott fűrésztelepektől számára megküldött "Tanúsítvány a kéregtelenítésről és lárvajárat-ellenőrzésről" okmányokon kell alapulnia, illetve az e hatáskör szerint elvégzett ellenőrzések eredményének megfelelően.

2. cikk

A tagállamok a 77/93/EGK irányelv 14. cikkének (5) bekezdésében megállapított rendelkezések sérelme nélkül értesítik a Bizottságot és a többi tagállamot az e határozat alapján behozott minden olyan szállítmányról, amely nem felel meg az 1. cikk (2) bekezdésének a) és c) pontjában meghatározott feltételeknek.

3. cikk

Az 1. cikkben adott engedély 1993. június 1-jétől érvényes. Az engedélyt visszavonják, ha megállapítást nyer, hogy az 1. cikk (2) bekezdésében megállapított feltételek nem elegendőek a károsító szervezetek behozatalának megelőzéséhez, vagy a feltételeket nem tartották be. Az engedélyt legkésőbb 1995. április 1-jéig felül kell vizsgálni.

4. cikk

Ennek a határozatnak a tagállamok a címzettjei.

Kelt Brüsszelben, 1993. május 28-án.

a Bizottság részéről

René Steichen

a Bizottság tagja

[1] HL L 96., 1993.4.22., 33. o.

[2] HL L 26., 1977.1.31., 20. o.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXO

+++++ TIFF +++++

+++++ TIFF +++++

--------------------------------------------------